

ligneVarallaololuettelon laatiminen

Oikeudellinen asiantuntija (viite CN267)

Kesto: kaksi vuotta – sopimussuhteinen toimihenkilö – FG IV

SESAR-yhteisyritys on käynnistänyt palvelukseenottomenettelyn, jonka tarkoituksena on laatia **varallaololuettelo** **oikeudellisen asiantuntijan** tointa varten. Toimipaikka on Brysselissä, Belgiassa, jossa SESAR-yhteisyrityksellä on päätoimipaikka ja jossa toimenhaltija työskentelee.

SESAR-yhteisyrityksen toiminnasta saa lisätietoa osoitteesta [http://www.sesarju.eu](http://www.sesarju.eu/public/subsite_homepage/homepage.html).

1. **TÄRKEIMMÄT VASTUUALUEET**

Oikeudellinen asiantuntija palkataan SESAR-yhteisyrityksen oikeudellisten asioiden ja hankintojen jaokseen.

Oikeudellinen asiantuntija toimii suoraan jaospäällikön alaisuudessa muun muassa seuraavissa tehtävissä:

* lausuntojen, raporttien ja valmisteluasiakirjojen laatiminen oikeudellisista kysymyksistä, jotka liittyvät SESAR-yhteisyrityksen päivittäiseen toimintaan sekä sovellettavien sääntöjen ja toimintalinjojen täytäntöönpanoon
* oikeudellisten asiakirjojen analysointi sekä SESAR-yhteisyrityksen toiminnan oikeudellista ympäristöä ja sääntely-ympäristöä koskevien tutkimusten/analyysien tekeminen
* tuen tarjoaminen SESAR-yhteisyrityksen oikeudellisten välineiden valmisteluun
* SESAR-yhteisyrityksen sääntöjen (erityisesti varainhoitosääntöjen) muotoilua ja tulkintaa koskevan oikeudellisen neuvonnan antaminen
* avustus- ja hankintamenettelyjen valmistelu ja hallinnointi sekä niihin liittyvä neuvonta ja näihin menettelyihin perustuvat sopimusmenettelyt ja -järjestelyt.

1. **HAKUKELPOISUUSPERUSTEET**

**Hakijat on sisällytettävä Euroopan henkilöstövalintatoimiston (EPSO) voimassaolevaan varallaololuetteloon tehtäväryhmään IV asianomaisen profiilin mukaisista sopimussuhteisista toimihenkilöistä.**

**3.1** **Vähimmäistutkintovaatimukset**

tavallisesti vähintään neljä vuotta kestäviä oikeustieteen alan korkeakouluopintoja vastaava koulutus, jonka suorittamisesta on annettu tutkintotodistus,

tai

tavallisesti vähintään kolme vuotta kestäviä oikeustieteen alan korkeakouluopintoja vastaava koulutus, jonka suorittamisesta on annettu tutkintotodistus, ja tutkinnon suorittamisen jälkeen hankittu vähintään vuoden pituinen soveltuva työkokemus.

**3.2** **Vaadittava vähimmäistyökokemus**

Vähintään **3 vuoden** todistettava työkokemus, joka on hankittu koulutuksen vähimmäisvaatimusten täyttymisen jälkeen.

**3.3** **Kielitaitovaatimukset**

Hakijalla on oltava perusteellinen englannin kielen taito ja toisen Euroopan unionin kielen tyydyttävä taito, joka on riittävä toimeen liittyvien työtehtävien hoitamiseen.

**3.3** **Hakukelpoisuus edellyttää lisäksi seuraavaa:**

* hakija on jonkin Euroopan unionin jäsenvaltion kansalainen
* hakija on täyttänyt varusmiespalvelusta koskevan lainsäädännön mukaiset velvollisuutensa
* hakijalla on täydet kansalaisoikeudet[[1]](#footnote-2)
* hakija toimittaa asianmukaiset todisteet siitä, että hän täyttää toimeen liittyvien tehtävien edellyttämät hyvää mainetta koskevat vaatimukset
* hakija on fyysisesti riittävän hyvässä kunnossa voidakseen hoitaa toimeen liittyvät tehtävät[[2]](#footnote-3).

1. **LISÄTIETOJA**

Hakijoiden on toimitettava sähköpostitse asiointiosoitteeseen [recruitmentcn267@sesarju.eu](mailto:recruitmentcn267@sesarju.eu) **YKSI A4-kokoa oleva (enintään 5 MB:n) Adobe Acrobat PDF -tiedosto, joka sisältää KAIKKI seuraavat asiakirjat skannattuina**:

* Europass-ansioluettelomallin mukainen ansioluettelo (saatavissa internetsivustolla [http://europass.cedefop.europa.eu](http://europass.cedefop.europa.eu/))
* enintään yhden sivun pituinen allekirjoitettu hakukirje, jossa hakija kertoo, miksi on kiinnostunut kyseisestä työtehtävästä ja mitä lisäarvoa hakija tuo SESAR-yhteisyritykselle, jos hänet valitaan tehtävään
* asianmukaisesti täytetty ja allekirjoitettu kunnian ja omantunnon kautta annettu vakuutus, joka koskee hakukelpoisuus- ja valintaperusteita (ladattavissa verkkosivustoltamme).

***A4-kokoinen Adobe Acrobat PDF -hakemustiedosto nimetään seuraavasti: [SUKUNIMI\_Etunimi\_CN267.pdf].***

Sähköpostiviestin aiheeksi merkitään avointa tointa koskevan ilmoituksen otsikko ja tarkka viite. SESAR-yhteisyritys voi katsoa mitättömiksi hakemukset, joissa Europass-ansioluettelon ja kunnian ja omantunnon kautta annetun vakuutuksen muotoa ja/tai sisältöä on muutettu.

**Hakemusten jättämisen määräaika on 31. maaliskuuta 2017 klo 23.00 Brysselin aikaa.**

*SUOSTUMUS JULKAISUUN*

*P. Ky – pääjohtaja*

*SUOSTUMUS JULKAISUUN*

*P. Ky – pääjohtaja*

Muut vaatimukset, kattavat tiedot tehtävistä ja lisätiedot valinnasta, haastattelusta ja testausmenettelystä sekä tiedot työehdoista ovat laajemmassa avointa tointa koskevassa ilmoituksessa, jonka voi ladata SESAR-yhteisyrityksen verkkosivuston avointen työpaikkojen osiosta <http://www.sesarju.eu/sesar-vacancies>.

Haastattelu pidetään Brysselissä (Belgiassa), jossa SESAR-yhteisyrityksellä on päätoimipaikka ja jossa työpiste on. Haastattelut ja/tai testit on alustavasti määrä pitää **huhtikuun 2017 toisella puoliskolla** (kunnes toisin ilmoitetaan ja riippuen hakijoiden määrästä). Hakijoille ilmoitetaan tarkka ajankohta vähintään 15 päivää etukäteen.

Haastattelujen jälkeen valintalautakunta suosittelee soveltuvimpia hakijoita kyseessä olevaan toimeen. Valintalautakunnan laatimaa soveltuvien hakijoiden luetteloa voidaan käyttää myös vastaavaa tointa koskevassa rekrytoinnissa SESAR-yhteisyrityksen tarpeiden mukaisesti. Luettelo on voimassa 31. joulukuuta 2017 saakka (ja sen voimassaoloa voidaan jatkaa). Jokaiselle hakijalle ilmoitetaan kirjeitse, onko hänet otettu varallaololuetteloon. Hakijan on syytä ottaa huomioon, ettei varallaololuetteloon pääsy takaa palvelukseen ottamista.

1. Valituksi tullutta hakijaa pyydetään toimittamaan ennen nimittämistä rikosrekisteriote, jossa ei saa olla merkintöjä. [↑](#footnote-ref-2)
2. Ennen sopimuksen tekemistä hakijalle tehdään lääkärintarkastus, jotta SESAR-yhteisyritys voisi olla varma, että hän täyttää Euroopan unionin muuhun henkilöstöön sovellettavien palvelussuhteen ehtojen 12 artiklan 2 kohdan d alakohdan vaatimukset. [↑](#footnote-ref-3)